ھەوری

ھەوری یان گوڵوەنی () لەچکێکی کۆنی کوردانی لوڕ و سۆرانە. زیاتر لە بەشەکانی ڕۆژھەڵات و باشووری کوردستان کەڵکی لێ وەردەگیرێت. ئەم جۆرە لەچکە لە ھەموو ناوچەکانی کوردستان بەدی دەکرێت، بەڵام زۆرتر لە ناوچەی باشووری ڕۆژھەڵاتی کوردستان واتە کرماشان، ئیلام و لەکستان و ھەروەھا لە نێوان لوڕەکانی پارێزگای لوڕستانیش باوە.

لە ناوچەکانی باشووری ڕۆژھەڵاتی کوردستان «گوڵوەنی» پێ دەوترێت، بەڵام لە زاراوەی سۆرانی «ھەوری» و لە ھەندێک ناوچەی تری کوردستان «شەدە»ی پێ دەوترێت.

گوڵوەنی ھەم بۆ پیاوان و ھەمیش بۆ ژنان باوە. لە زۆرینەی ناوچەکانی کوردستان وەکوو ڕووسەری، ڕەشتی، مشکی، لەچک و سەروێن کەڵکی لێ گیراوە و ھەروەھا وەکوو شاڵ و دەورەملە بە دەوری ملدا دەبەسترێت و بەر سەر شاندا دەخرێت. لە ساڵانی ١٩٩٠ بەم لاوە وەکوو شێوەیەکی نوێ لە جلی ژنانە وەکوو کراسیش دەدوورێت و لە بەر دەکرێت.

 لە ئازەربایجاندا 
لە ئازەربایجاندا جۆری سەرپۆش ھەیە کە بە کەلاغەیی (Kəlağayı) دەناسرێت و لە ئاوریشم دروست دەکرێت و شێوەی چاپکردنی لەسەر قوماش ھەر وەکوو گوڵوەنییە. کەلاغایی لە ساڵی ٢٠١٤دا لە پێڕستی میراتی جیھانیی یوونێسکۆدا تۆمار کراوە.Traditional art and symbolism of Kelaghayi, making and wearing women’s silk headscarves // وێبگەی فەرمیی یوونێسکۆ.

 پێشانگا 

 ئەمانەش ببینە 
 جلی کوردی
 شەدە

 سەرچاوەکان 

پۆل:جلی کوردی
پۆل:جلی لوڕی
پۆل:شاکارەکانی کەلەپوورە زارەکی و نابەرھەستەکەی مرۆڤایەتی